b"\n_START_ARTICLE_\nZsa Zsa Gabor\n_START_SECTION_\nZgodnje \xc5\xbeivljenje in dru\xc5\xbeina\n_START_PARAGRAPH_\nZsa Zsa Gabor se je rodila kot S\xc3\xa1ri G\xc3\xa1bor 6. februarja 1917 v Budimpe\xc5\xa1ti na Mad\xc5\xbearskem, ki je bila tedaj del avstro-ogrskega cesarstva. O\xc4\x8de Vilmos je bil vojak, mama je bila Jolie Gabor, rojena kot Janka Tilleman. Oba sta bila judovskega rodu. V \xc4\x8dasu nacisti\xc4\x8dne okupacije Budimpe\xc5\xa1te med drugo svetovno vojno je mama zapustila Mad\xc5\xbearsko. Zsa Zsa je od\xc5\xa1la \xc5\xbee prej, leta 1941._NEWLINE_Bila je srednja izmed treh h\xc4\x8dera. Sestri Magda in Eva sta prav tako postali igralki, mlaj\xc5\xa1a Eva je bila tudi podjetnica. Njihova sestri\xc4\x8dna je bila Annette Lantos, \xc5\xbeena kalifornijskega kongresnika Toma Lantosa.\n_START_SECTION_\nKariera\n_START_PARAGRAPH_\nGaborjeva sama je povedala, da jo je leta 1934 odkril operni tenorist Richard Tauber, ki je bil na potovanju na Dunaju, ona pa je v tem \xc4\x8dasu \xc5\xa1tudirala na \xc5\xa1vicarskem internatu. Tauber jo je povabil, da je odpela soubrette vlogo v njegovi novi opereti Der singende Traum (The Singing Dream) v gledali\xc5\xa1\xc4\x8du na Dunaju, kar se \xc5\xa1teje za njen prvi nastop. Leta 1936 je bila okronana za miss Mad\xc5\xbearske._NEWLINE_Leta 1944 je skupaj s pisateljico Victorio Wolf napisala roman Every Man For Himself. Sama je povedala, da je bila zgodba sicer izmi\xc5\xa1ljena, v nekaterih delih pa je vklju\xc4\x8dila svoje resni\xc4\x8dne \xc5\xbeivljenjske izku\xc5\xa1nje. Knjigo je kasneje kupila ameri\xc5\xa1ka revija. Leta 1949 je zavrnila ponudbo za glavno vlogo v filmski razli\xc4\x8dici literarne klasike Lady Chatterley's Lover. V \xc4\x8dlanku, ki ga je tega leta objavil Cedar Rapids Gazette, je zapisano, da je to vlogo zavrnila zaradi kontroverzne teme zgodbe._NEWLINE_Njene resnej\xc5\xa1e filmske vloge zajemajo filme Moulin Rouge, Lovely to Look At in We're Not Married!, ki so bili vsi posneti leta 1952, ter Lili iz leta 1953. Leta 1958 je vodila snemanje nekaterih filmov, kot sta Touch of Evil in Queen of Outer Space. Pozneje se je pojavila v filmih Won Ton Ton, the Dog Who Saved Hollywood (1976) in Frankensteins' Great Aut Tillie (1984). Sodelovala je tudi pri A Nightmare on Elm Street 3: Dream Warriors (1987), The Beverly Hillbillies (1993) in A Very Brady Sequel (1996). Svoj glas je posodila tudi enemu izmed likov v animiranem filmu Happily Ever After iz leta 1990._NEWLINE_Prav tako je redno gostovala v raznih televizijskih oddajah, ki so jih gostili Milton Berle, Jack Paar, Johnny Carson, Howard Stern, David Frost, Arsenio Hall, Phil Donahue in Joan Rivers. Bila je tudi gostja v oddajah Specials (gostitelj Bob Hope), Roasts (gostitelj Dean Martin), Hollywood Squares, Rowan & Martin's Laugh-In in It's Garry Shandling's Show. Leta 1968 je nastopila kot Minerva v epizodi Batmana, kjer bi naj postala posebni gostujo\xc4\x8di negativec, kar pa so kmalu zatem preklicali. Gostovala je tudi v oddaji Late Night Show, kjer je gostitelju Davidu Lettermanu pripovedovala o svojem slepem zmenku s Henryjem Kissingerjem, ki ga je uredil Richard Nixon._NEWLINE_Pisatelj Gerold Frank, ki ji je leta 1960 pomagal spisati avtobiografijo, je o njej dejal:_NEWLINE_\xc2\xbbZsa Zsa je edinstvena. Je \xc5\xbeenska z dvora Ludvika XV., ki je nekako uspela \xc5\xbeiveti v 20. stoletju. Pravi, da \xc5\xbeeli biti Madame de Pompadour in Madame Du Barry v eni osebi, ki se pretakata iz ene v drugo. Vendar je hkrati rekla: Vedno, ko grem, pla\xc4\x8dam vse ra\xc4\x8dune... \xc5\xbdelim izbrati mo\xc5\xa1kega. Ne dovolim mo\xc5\xa1kim, da bi izbrali mene.\xc2\xab_NEWLINE_V svoji avtobiografiji je televizijski gostitelj Merv Griffin, ki je bil nekaj \xc4\x8dasa v razmerju z Zsa Zsino mlaj\xc5\xa1o sestro Evo, pisal o edinstveni prisotnosti sester Gabor v New Yorku in Hollywoodu: \xc2\xbbTe\xc5\xbeko je pozneje opisati ta pojav glamuroznih sester Gabor in njihove vsestranske matere. Tako so se vklju\xc4\x8dile v dru\xc5\xbebo in v temo vseh pogovorov s tak\xc5\xa1no silo, kot da bi se spustile z neba._NEWLINE_Leta 1973 je gostovala v oddaji Deana Martina Roast show. Filmski zgodovinar Neal Gabler je leta 1998 njeno obliko zvezdni\xc5\xa1tva poimenoval ''The Zsa Zsa Factor''."